Davlat test markazi Toshkent davlat yuridik universiteti magistraturasiga kirish test sinovlari natijalarini e’lon qildi. Test topshirganlar to‘plagan ballarini tsul.dtm.uz/magistr sahifasi orqali ko‘rish mumkin. Sinovlar 19 sentyabr kuni o‘tkazilgan edi. Joriy yilda TDYuU magistratura bosqichiga 2 789 nafar abituriyent hujjat topshirgan bo‘lib, ularning 150 nafardan ziyodi o‘qishga qabul qilinadi. Bu safargi kirish imtihonlari faqatgina test sinovlaridan iborat bo‘lib, ilk marta DTM tomonidan o‘tkazildi. Qabul quyidagi 8ta yo‘nalish bo‘yicha to‘lov-kontrakt asosida amalga oshirildi: davlat boshqaruvi huquqi   jinoyat qonunchiligini qo‘llash nazariyasi va amaliyoti   biznes huquqi   advokatlik faoliyati   xalqaro arbitraj va nizolarni hal etish   mehnat huquqi   intellektual mulk va axborot texnologiyalari huquqi   sport huquqi